**Zug** (francuski: *Zoug*‎, talijanski: *Zugo*) je glavni grad švicarskog Kantona Zug od 30,205
stanovnika.

Danas je zapravo samo predgrađe metropolskog Züricha, sa kojim je odlično povezan, i to neobično bogato predgrađe jer po podatcima kantonalne vlade u Zugu je reginstrirano 27.000 kompanija, gotovo po jedna za svakog muškarca, ženu i dijete, od one koja gradi strateški plinovod Evropa - Rusija preko Baltika, do 
one koja trguje luksuznim satovima (Cartier, Piaget, Vacheron).

Razlog za tako visoku koncentraciju je porez od samo 8,5% na dobit, ukoliko ne posluju u Švicarskoj.

Geografske karakteristike
-------------------------

Zug leži u sredini Švicarske na sjevernoistočnoj obali jezera Zug, duž padina planine Zugerberg (1.039 m), udaljen oko 23 km južno od Züricha.

Historija
---------

Zug je niknuo u 12. vijeku Prvi put je dokumentiran 1242. kao feud grofova od Kyburga, 1273. ga je kupio Rudolf I Habsburški, koji je kasnije postao i njemački kralj.
I građani Zuga su sudjelovali u Bitci kod Morgartena protiv Habsburgovaca koja se odigrala 15. novembra 1315.
U Švicarsku konfederaciju je ušao - 1352. a nakon nekoliko burnih dekada Habsburgovci su konačno odustali od svojih zahtjeva na grad.
Zug se pridružio Švapskoj ligi protiv Leopolda III Habsburgškog i sudjelovao u pobjedonosnoj Bitci kod Sempacha 1386.

Od 1398. i on ima zanatlije organizirane po cehovima.

Dio starog grada stradao je 4. marta 1435. u klizanju tla.
Za reformacije Zug je ostao je katolički čak je postao i član Zlatne ili Borromenske lige 1586.. Tokom U 14 i 15. vijeka 
teritorijalno se proširio na okruge u svom susjedstvu, i vladao njima sve do 1798. Grad su 1728. potresli nemiri vezani uz zemljišne odnose.

Znamenitosti
------------

Od historijskih znamenitosti Zug ima - Zytturm (sat kulu iz 1480.), Gradsku vijećnicu iz 1505. crkvu sv. Oswalda podignutu između 1478. i 1545. te kapucinski samostan dovršen 1597.

Privreda
--------

Industrija Zuga proizvodi mašine, metalne proizvode i električne aparate.

Gradovi pobratimi
-----------------

* Austrija Fürstenfeld, Austrija
* Bosna i Hercegovina Kalesija, Bosna i Hercegovina

Izvori
------

1. 1 2 3 4 5  „*Switzerland: Cantons and Cities*" (engleski). City population. Pristupljeno 2. 11. 2018.
2. 1 2  „*Welcome to Zug: the sleepy Swiss town that became a global economic hub*" (engleski). Guardian News. Pristupljeno 2. 12. 2018.
3. 1 2 3 4 5 6 7  „*Zug'"* (engleski). Encyclopædia Britannica. Pristupljeno 2. 12. 2018.
4. 1 2 3 4 5  „*Vorgeschichte, Altertum*" (njemački). Stadt Zug. Arhivirano iz originala na datum 2018-11-22. Pristupljeno 2.12. 2018.
5. ↑  „*Kalesija (Bosnien-Herzegowina)*" (njemački). Stadt Zug. Pristupljeno 2.12. 2018.

Vanjske veze
------------

***Zug*** na Wikimedijinoj ostavi

* *Stadt Zug* (službene stranice) (`de`)

| * p
* r
* u
Glavni gradovi švicarskih kantona |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|     | 
Aarau (Aargau) Herisau (Appenzell Ausserrhoden) Appenzell (Appenzell Innerrhoden) Basel (Basel-Stadt)
 | 
Liestal (Basel-Landschaft) Bern (Bern) Fribourg (Fribourg)Geneva (Geneva)
 | 
Glarus (Glarus) Chur (Graubünden) Delémont (Jura) Luzern (Luzern)
 | 
Neuchâtel (Neuchâtel) Stans (Nidwalden) Sarnen (Obwalden) Schaffhausen (Schaffhausen)
 | 
Schwyz (Schwyz) Solothurn (Solothurn) St. Gallen (St. Gallen) Frauenfeld (Thurgau)
 | 
Bellinzona (Ticino) Altdorf (Uri) Sion (Valais) Lausanne (Vaud)
 | 
Zug (Zug) Zürich (Zürich)
 |

 |